Tirsdag aften valgte et enigt byråd i Thisted Kommune at fyre Hanstholms havnedirektør Birgitte Juhl. En revisionsrapport om Hanstholm Havn, som TV Midt/Vest har fået aktindsigt i, viser nu, hvorfor Birgitte Juhl blev fyret. Rapporten viser ifølge TV Midt/Vest, at havnen har betalt den tidligere bestyrelsesformand Poul Arne Jensen og hans firma PAJ Consult 244.000 kroner for konsulentbistand. Han fik i forvejen en løn på 149.000 kroner for at være bestyrelsesformand for havnen. Dermed kan han have fået dobbeltløn. Revisionsrapporten viser desuden, at Poul Arne Jensen har godkendt bonusser på over 300.000 kroner om året til Birgitte Juhl. Dermed nåede hun op på en samlet løn på næsten to millioner kroner om året før skat, skriver TV Midt/Vest. Hanstholm Havn er ejet af Thisted Kommune.

Opsummering:
Hanstholms havnedirektør Birgitte Juhl er blevet fyret for at have lavet underhåndsaftale, som sikrede hende en bonus på 300.000 kroner om året.